Rødberg tåkeklokke

Rødberg tåkeklokke er ei tåkeklokke som ligger i Stadsbygd i Indre Fosen kommune i Trondheimsfjorden i Trøndelag. Dette er den eneste frittstående, intakte tåkeklokka nord for Oslofjorden.

Opprinnelig lå Rødberg fyrstasjon på samme sted, etablert i 1881. Fyret ble lagt ned i 1902, og tåkeklokka satt opp i 1919. Tårnet har samme konstruksjon som tåkeklokkene ved Oslofjorden med et sveitserstilpreg.

Fyrstasjonen var opprinnelig en fyrlykt flyttet fra Glåpen fyr og plassert på hjørnet av postkontoret på stedet. I 1902 ble fyret lagt ned og det ble satt opp en ny fyrlykt på moloen like ved.

Klokka er i dag eid av Museet Kystens Arv og er i stor grad intakt. Den er også fredet etter lov om kulturminner.

Se også
Norske fyr

Kilder
fyr.no
Riksantikvaren om Rødberg tåkeklokke

Fyr i Trøndelag
Kulturminner i Indre Fosen
Byggverk fullført i 1919
Verneområder opprettet i 2000
Samferdsel i Indre Fosen
Byggverk i Indre Fosen
1919 i Norge
Artikler i sjøfart-prosjektet